**PÁLYÁZATI FELHÍVÁS**

Az SZSZBMFÜ Szabolcs-Szatmár-Bereg Megyei Területfejlesztési és Környezetgazdálkodási Ügynökség Nonprofit Kft. keretein belül működő

**Europe Direct Tájékoztató Központ**

**R A J Z P Á L Y Á Z A T O T**

hirdet általános iskolások részére

**„Európai uniós fejlesztések Szabolcs-Szatmár-Bereg megyében”** címmel.

Hazánk 15 évvel ezelőtt, 2004. május 4-én csatlakozott az Európai Unióhoz. Ahhoz a gazdasági és politikai közösséghez, amely ma már meghatározza mindennapjainkat. A gyerekek új óvoda- vagy iskolaépületekbe járnak, az idősek szabadidős-, szakmai- és egészségprogramokon vehetnek részt, az egyetemisták ösztöndíjjal tanulhatnak az Európai Unió országaiban, a mezőgazdasági termelők traktorvásárlási lehetőséget vehetnek igénybe és fejleszthetik gazdaságukat az uniós forrásoknak köszönhetően és sorolhatnánk. Pályázatunk célja, hogy a gyerekek éppen erről rajzoljanak, vagyis amely saját környezetükben épült meg/jött létre uniós forrás hozzáadásával. Lehet ez épület, lehet egy programon való részvétel élményszerű megjelenítése, egy lehetőség ábrázolása, amely uniós programban zajlott és az adott településhez vagy a tanuló kicsit tágabb környezetéhez kapcsolódik.

A beérkezett pályaművekből szakmai zsűri választja ki a legjobbakat vagyis azokat, amelyek egy naptárra kerülnek rá. A rajzokat A4-es méretben kell elkészíteni.

**Az első három helyezett kiemelt díjazásban részesül.**

Nevezési feltételek:

* A pályázatra csak Szabolcs-Szatmár-Bereg megye általános iskolák diákjai, nevezhetnek be.
* Minden diák csak egy pályaművet küldhet be.
* Felnőtt segítsége csak az ötletadás és a munka koordinálása szintjéig megengedett.
* A pályázati felhívás és a jelentkezési lap megtekinthető és letölthető a www.szszbmfu.hu internetes oldalon a Europe Direct menüpont alatt, illetve a www.facebook.com/EDSZSZB oldalon.
* A nevezés feltétele, hogy az iskola ismerőse legyen a Europe Direct-nek a Facebook-on és LIKE-olja az oldalt!

További információk:

Demeter Zsuzsa Europe Direct Tájékoztató Központ, Nyíregyháza, Benczúr tér 7.

Tel.: +36 30 466 5274

E-mail: dzs@szszbmfu.hu

**A pályázatok benyújtásának határideje: 2019. június 11.**